Γεώργιος Χάουαρντ, 6ος κόμης του Κάρλαϊλ

μικρογραφία|150εσ|Οικόσημο του Γεωργίου Χάουαρντ 6ου κόμη του Κάρλαϊλ, KG, PC, FRS.

Ο **Γεώργιος Χάουαρντ, 6ος κόμης του Κάρλαϊλ**, αγγλ.: *George Howard, 6th Earl of Carlisle* (17 Σεπτεμβρίου 1773 7 Οκτωβρίου 1848), με την προσφώνηση υποκόμης Μόρπεθ μέχρι το 1825, ήταν Βρετανός πολιτικός.  Διετέλεσε λόρδος Σφραγιδοφύλαξ μεταξύ 1827 και 1828 και το 1834, και ήταν μέλος της κυβέρνησης των Ουίγων του λόρδου Γκρέυ ως Υπουργός άνευ Χαρτοφυλακίου μεταξύ 1830 και 1834.

## Νεανική ζωή
Ο Κάρλαϊλ ήταν ο μεγαλύτερος γιος του Φρειδερίκου Χάουαρντ 5ου κόμη του Κάρλαϊλ του Κάστρου Χάουαρντ, και της συζύγου του λαίδης Μαργαρίτας Καρολίνας Λέβεσον-Γκάουερ, Μεταξύ των αδελφών του ήταν οι αδελφοί: εντιμότατος Γουλιέλμος, ταγματάρχης εντιμότατος Φρειδερίκος, και ο αιδεσιμότατος Ερρίκος κοσμήτωρ του Λίτσφηλντ, και οι αδελφές: λαίδη Ισαβλλα (σύζυγος του Ιωάννη Κάμπελ 1ου βαρόνου Κάουντορ), λαίδη Ελισάβετ (σύζυγος του Ιωάννη Μάνερς 5ου δούκα του Ράτλαντ) και λαίδη Γερτρούδη (σύζυγος του Γουλιέλμου Σλόαν-Στάνλεϋ).

Οι γονείς του πατέρα του ήταν ο Ερρίκος 4ος κόμης του Κάρλαϊλ και η 2η σύζυγός του, η Ισαβέλλα Μπάιρον (κόρη του Γουλιέλμου Μπάιρον 4ου βαρόνου Μπάιρον και συγγενής του ποιητή λόρδου Μπάιρον ). Η μητέρα του ήταν κόρη του Γκράνβιλ Λέβεσον-Γκάουερ 1ου μαρκησίου του Στάφορντ και της λαίδης Λουίζας, μεγαλύτερης κόρης και συγκληρονόμου του Σκρουπ Έγκερτον 1ου δούκα του Μπρίτζγουοτερ.

Σπούδασε στο Ήτον και στο κολέγιο Κράιστ Τσερτς στην Οξφόρδη.

## Πολιτική σταδιοδρομία
Ο Κάρλαϊλ επέστρεψε στο κοινοβούλιο για το Μόρπεθ ως Ουίγος το 1795, μία θέση που κατείχε μέχρι το 1806.  Στη συνέχεια εκπροσώπησε το Κάμπερλαντ μέχρι το 1820.  Το 1806 ορκίστηκε στο Ιδιαίτερο Συμβούλιο , και διορίστηκε στην επιτροπή Ινδίας στην ενότητα «Υπουργείο Όλων των Ταλέντων», αλλά παραιτήθηκε το 1807.  Το 1825 διαδέχθηκε τον πατέρα του στην κομητεία, και εισήλθε στη Βουλή των Λόρδων.

Υπηρέτησε στις μετριοπαθείς κυβερνήσεις των Συντηρητικών του Τζορτζ Κάνινγκ και του λόρδου Γκόντεριχ ως Πρώτος Επίτροπος Αλσών και Δασών μεταξύ Μαΐου και Ιουλίου 1827  και ως λόρδος Σφραγιδοφύλαξ (με έδρα στο υπουργικό συμβούλιο) μεταξύ Ιουλίου 1827 και Ιανουαρίου 1828.  Ωστόσο, διαχωρίστηκε από τους Συντηρητικούς λόγω εκλογικής μεταρρύθμισης , και αργότερα υπηρέτησε ως μέλος του υπουργικού συμβουλίου στις κυβερνήσεις των Ουίγων του λόρδου Γκρέυ και του λόρδου Μέλμπουρν ως Υπουργός άνευ Χαρτοφυλακίου μεταξύ 1830 και 1834, και ξανά ως λόρδος Σφραγιδοφύλαξ μεταξύ Ιουλίου και Νοεμβρίου 1834. 

Εκτός από την πολιτική του σταδιοδρομία, ο Κάρλαϊλ ήταν λόρδος Υποδιοικητής του Ανατολικού Ράιντινγκ του Γιόρκσιρ μεταξύ 1824 και 1840.  Χρίστηκε Ιππότης της Περικνημίδος το 1837. 

## Οικογένεια
μικρογραφία|Η κόρη του, λαίδη Ελισάβετ Γκρέυ.
Στις 21 Μαρτίου 1801 ο λόρδος Κάρλαϊλ νυμφεύτηκε τη λαίδη Γεωργιάνα Κάβεντις (1783–1858), κόρη του Γουλιέλμου Κάβεντις 5ου δούκα του Ντέβονσιρ και της λαίδης Τζορτζιάνα Σπένσερ (της μεγαλύτερης κόρης του Ιωάννη Σπένσερ 1ου κόμη Σπένσερ).

Ήταν γονείς δώδεκα παιδιών: 

* Γεώργιος, 7ος κόμης του Κάρλαϊλ (1802–1864), άγαμος.
* λαίδη Καρολάιν Τζορτζιάνα (1803–1881), παντρεύτηκε τον Γουλιέλμο Λάσκελς, Ελεγκτή του Νοικοκυριού.
* λαίδη Τζορτζιάνα (1804–1860), παντρεύτηκε τον Γεώργιο Άγκαρ-Έλλις 1ο βαρόνο του Ντόβερ.
* αξιότιμος Φρειδερίκος Γεώργιος (1805–1834), απεβίωσε άγαμος πριν από τον πατέρα του.
* λαίδη Χάριετ Ελισάβετ Τζορτζιάνα (1806–1868), παντρεύτηκε τον Γεώργιο Σάδερλαντ-Λέβεσον-Γκάουερ 2ο δούκα του Σάδερλαντ.
* Γουλιέλμος Γεώργιος 8ος κόμης του Κάρλαϊλ (1808–1889), άγαμος.
* Εδουάρδος Γκράνβιλ Γεώργιος, 1ος βαρόνος Λάνερτον (1809–1880), ονυμφεύτηκε την Νταϊάνα Πόνσονμπυ, κόρη του εντιμότατου Γεωργίου Πόνσονμπυ.
* λαίδη Μπλανς Τζορτζιάνα (1812–1840), παντρεύτηκε τον Γουλιέλμο Κάβεντις, αργότερα κόμη του Μπέρλινγκτον & δούκα του Ντέβονσιρ.
* αξιότιμος Κάρολος Γουέντγουορθ Γεώργιος (1814–1879), νυμφεύτηκε τη Μαρία Παρκ, κόρη του Ιακώβου Παρκ, βαρόνου Γουένσλυντεϊλ. Ήταν γονείς του:
** Γεωργίου, 9ου κόμη του Κάρλαϊλ.
* λαίδη Ελισάβετ Δωροθέα Άννα (1816–1891), παντρεύτηκε τον αιδεσιμότατο Φραγκίσκο Ριχάρδο Γκρέυ, γιο του Καρόλου Γκρέυ 2ου κόμη Γκρέυ.
* εντιμότατος Ερρίκος Γεώργιος (1818–1879), νυμφεύτηκε τη Μαρία Γουέλσλεϋ ΜακΤάβις το 1845 στο σπίτι της θείας της, της μαρκησίας Γουέλσλεϋ. Η Μαρία ήταν κόρη του Ιωάννη ΜακΤάβις, Βρετανού Πρόξενου στη Βαλτιμόρη, και της Αίμιλυ Κάτον (κόρης του Ριχάρδου Κάτον και εγγονή του Τσαρλς Κάρολ του Κάρολτον). Διετέλεσε Γραμματέας της Βρετανικής Πρεσβείας στο Παρίσι. Η σύζυγός του απεβίωσε στο Παρίσι στις 21 Φεβρουαρίου 1850, στα 23 της χρόνια. 
* λαίδη Μαρία Ματίλντα Τζορτζιάνα (1823–1892), παντρεύτηκε τον Ερρίκο Λαμπουσέρ, 1ο βαρόνο Τόντον.

Ο λόρδος Κάρλαϊλ απεβίωσε στο Κάστρο Χάουαρντ του Γιόρκσιρ τον Οκτώβριο του 1848, σε ηλικία 75 ετών, και τον διαδέχθηκε στην κομητεία ο μεγαλύτερος γιος του, Γεώργιος. Η κόμισσα του Κάρλαϊλ απεβίωσε στο Κάστρο Χάουαρντ τον Αύγουστο του 1858, σε ηλικία 75 ετών.

Καθώς ο μεγαλύτερος γιος του απεβίωσε άγαμος και χωρίς νόμιμους απογόνους, ο 3ος γιος του έγινε ο 8ος κόμης του Κάρλαϊλ το 1864. Αυτός απεβίωσε επίσης άγαμος και χωρίς νόμιμους απογόνους, έτσι ο 9ος κόμης του Κάρλαϊλ έγινε ο εγγονός του, Γεώργιος Ιάκωβος Χάουαρντ, ο μοναδικός γιος του 5ου γιου του, Καρόλου, του οποίου οι απόγονοι κρατούν τους τίτλους μέχρι σήμερα.

## Παραπομπές


## Εξωτερικοί σύνδεσμοι
* 
* 
* "Howard, George (1773-1848)" . Dictionary of National Biography. London: Smith, Elder & Co. 1885–1900.

Κατηγορία:Οικογένεια Χάουαρντ (αγγλική αριστοκρατία)